De Klerk-stigting reageer op EFF-aanval | Maroela Media
Oudpres. FW de Klerk by die Staatsrede (13 Februarie 2020) (Foto: Phando Jikelo/African News Agency/ANA)
"Ons het sy tipe al vantevore gesien. Diegene wat uniforms dra, wat boelietaktiek gebruik om die demokratiese prosesse te ontwrig, wat rassehaat aanhits hul leiers 'Führer', 'Duce', of 'Commander in Chief' noem," het die stigting Vrydag in 'n verklaring gesê.
Malema beklee die amp van "Commander in Chief" en die EFF-LP's is bekend vir hul rooi uniforms – oorpakke, mynhoede en voorskote en serpe vir vroue.
"Oudpresident en Nobelpryswenner FW de Klerk en sy vrou Elita moes [Donderdagaand] tydens die staatsrede herhaaldelike venynige aanvalle deur Julius Malema en EFF-LP's aanhoor," het die stigting gesê.
"Hulle beweer sy hande 'drup van bloed', insluitend die bloed van diegene wat by Boipatong doodgemaak is. En die ergste, dat FW de Klerk die vorige week tydens 'n televisieonderhoud ontken het dat apartheid ''n misdaad teen die mensdom' was."
Die stigting het gesê De Klerk het sy ampstermyn gebruik om apartheid te ontbind en oor 'n nuwe Grondwet te onderhandel wat 'n nuwe bedeling ingelei het waar alle Suid-Afrikaners gelyk is voor die wet.
"De Klerk het herhaaldelik die growwe ongeregtighede onder apartheid erken en het op verskeie geleenthede om verskoning gevra vir diegene wat onder vorige regerings gely het. Hy het die proses gelei wat uiteindelik die afskaffing van alle oorblywende apartheidswette beteken het.
"Die idee dat apartheid 'n 'misdaad teen die mensdom' was, bly politieke propaganda deur die Sowjetunie en hul ANC/SAKP-vennote om wit Suid-Afrikaners te stigmatiseer deur hulle te vergelyk met werklike misdade teen die mensdom – wat gewoonlik algehele totalitêre onderdrukking en die slagting van miljoene mense insluit. In teenstelling, het ongeveer 23 000 persone tussen 1960 en 1994 in politieke geweld en minder as 5 000 is deur sekuriteitsmagte doodgemaak. Meeste van die sterftes het plaasgevind weens die konflik tussen die IVP en die ANC."
Die stigting se verklaring stel dit in teenstelling met gruweldade onder kolonialisme in ander Afrikalande. "Die Britte het tydens die Mau-Mau-opstand meer as 320 000 persone aangehou en meer as 'n duisend Mau-Mau-lede is gehang. Die Franse het meer as 140 000 persone in Algerië doodgemaak in 'n oorlog wat 700 000 lewens geëis het."
Die stigting versoek 'n gebalanseerde begrip van die verlede en verwys na emeritus-aartsbiskop Desmond Tutu wat in John Allen se boek, Rabble Rouser for Peace, gesê het daar is geen bewyse om De Klerk met apartheidsgeweld te verbind nie.
"Niks hiervan het ten doel om die ongelykhede wat ongetwyfeld onder apartheid gepleeg is, te verbloem nie," lui die verklaring.
"Dit is ironies dat Julius Malema, wat die venynige aanval op De Klerk geloods het, gedreig het om 'n werklike misdaad teen die mensdom te pleeg toe hy op 7 November 2016 gesê het: 'Ons eis nie die slagting van wit mense nie – ten minste nie nou nie'."
Eis teen polisie ná aanranding van swanger vrou
Politiek is n smerige besigheid.
Ek wonder of de klerk nie nou al 'n bietjie eensaam begin voel nie. Hy word nou van links en regs verfoei. Dit is blykbaar nog net 'n paar veteraan ja-stemmers wat hulle om hom skaar.
Ek stem saam Werner. Hoop hy het baie vernederd gevoel. Selfs Ramaphosa het teen hom gedraai deur te se mense moet hom nie bedank nie. Hy het gedink hy gaan n "hero" wees en nou is hy niks. Mense beskou hom as n verraaier.
Ek stem saam apartheid was nie reg nie…maar hoekom jou eie volk uitverkoop? Twee verkeerders maak nie n reg nie!